২০২১–২২ ভারত ক্রিকেট দলের দক্ষিণ আফ্রিকা সফর
ভারত পুরুষ ক্রিকেট দল ২০২১ সালের ডিসেম্বর ও ২০২২ সালের জানুয়ারি মাসে তিনটি টেস্ট ও তিনটি একদিনের আন্তর্জাতিক (ওডিআই) ম্যাচ খেলার জন্য দক্ষিণ আফ্রিকা সফর করে। টেস্ট ম্যাচগুলো ২০২১–২০২৩ আইসিসি বিশ্ব টেস্ট চ্যাম্পিয়নশিপের অংশ হিসেবে খেলা হয়। টেস্ট সিরিজের প্রথম ম্যাচে ভারত জয়লাভ করে। পরবর্তী দুই ম্যাচেই দক্ষিণ আফ্রিকা ৭ উইকেটে জয়ী হয় ও ২–১ ব্যবধানে সিরিজ নিজেদের করে নেয়। ওডিআই সিরিজের তিনটি ম্যাচেই দক্ষিণ আফ্রিকা জয়ী হয় ও ৩–০ ব্যবধানে সিরিজে জয়লাভ করে।